text: Voldsomt morgen-indbrud efter dyre solbriller
  23 april 2014 kl. 04.16
  Ved et voldsomt indbrud i Sædding Centret tidlig onsdag morgen er der smadret flere ruder og lavet store ødelæggelser, inden tyven stjal et større antal kostbare solbriller.
  
  Alarmen gik kort efter kl. 04, hvor flere døre ind til Sædding Centret blev brudt op og derefter blev en stor butiksrude til centrets optikerforretning blev smadret.
  - Der er sket ødelæggelser for et stort beløb og stjålet solbriller for mod 40.000 kroner ifølge de første oplysninger til os, siger vagtchef Ivan Gohr Jensen, Syd- og Sønderjyllands Politi til TV SYD.
  